Úradný vestník L 190 , 04/07/1998 S. 0081 - 0085



Rozhodnutie Komisie z 30. júna 1998, ktorým sa ustanovujú osobitné podmienky pre dovoz produktov rybolovu pochádzajúcich z Maledív (oznámené pod číslom dokumentu C(1998) 1857) (Text s významom pre EHP) (98/424/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa ustanovujú zdravotné podmienky pre produkty rybolovu a ich uvádzanie na trh [1] naposledy zmenenú a doplnenú aktom o pristúpení Rakúska, Fínska a Švédska, najmä na jeho článok 11, keďže odborníci Komisie uskutočnili inšpekčnú návštevu na Maledivách, aby skontrolovali podmienky, za ktorých sa vyrábajú, skladujú a expedujú výrobky rybného hospodárstva do spoločenstva; keďže ustanovenia právnych predpisov Maledív o zdravotnej inšpekcii a monitorovaní výrobkov rybného hospodárstva možno považovať za rovnocenné s ustanoveniami smernice 91/493/EHS; keďže Oddelenie zdravia verejnosti (DPH) na Maledivách je schopné efektívne kontrolovať uplatňovanie platných zákonov; keďže postup pri získavaní zdravotného certifikátu uvedený v článku 11, ods. 4, písm. a) smernice 91/493/EHS musí zahŕňať aj definíciu vzoru certifikátu, minimálne podmienky súvisiace s jazykom (jazykmi), v ktorom (ktorých) musí byť navrhnutý a funkciu osoby, ktorá je splnomocnená ho podpísať; keďže podľa článku 11 ods. 4 písm. b) smernice 91/493/EHS na balenia produktov rybolovu, by mala byť pripevnená značka s menom nečlenskej krajiny a číslom schválenia/registrácie prevádzkarne, a menom prevádzkarne, spracovateľskej lode, chladiarenského skladu alebo mraziarenskej lode pôvodu; keďže podľa článku 11 ods. 4 písm. b) smernice 91/493/EHS sa musí navrhnúť zoznam schválených prevádzkarní, spracovateľských lodí alebo chladiarenských skladov; keďže sa musí navrhnúť zoznam mraziarenských lodí registrovaných v zmysle smernice Rady 92/48/EHS [2]; keďže tento zoznam musí byť navrhnutý na základe oznámenia od DPH Komisii; keďže je preto na DPH, aby zabezpečilo plnenie ustanovení článku 11 ods. 4 smernice 91/493/EHS; keďže DPH poskytlo oficiálne ubezpečenia týkajúce sa plnenia pravidiel stanovených v kapitole V prílohy k smernici 91/493/EHS a v súvislosti s plnením požiadaviek rovnajúcich sa požiadavkám stanovených uvedenou smernicou na schválenie alebo registráciu prevádzkarní, spracovateľských lodí, chladiarenských skladov alebo mraziarenských lodí; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Oddelenie zdravia verejnosti (DPH) Ministerstva zdravotníctva bude príslušným orgánom na Maledivách pre overovanie a potvrdzovanie plnenia požiadaviek smernice 91/493/EHS na produkty rybolovu a vodného hospodárstva. Článok 2 Produkty rybolovu a vodného hospodárstva pochádzajúce z Maledív musia spĺňať nasledujúce podmienky: 1. Ku každej zásielke musí byť priložený očíslovaný originál zdravotného certifikátu, správne vyplnený, podpísaný, s uvedeným dátumom a pozostávajúci z jedného listu v súlade so vzorom uvedeným v prílohe A k tomuto rozhodnutiu. 2. Produkty musia pochádzať zo schválených prevádzkarní, spracovateľských lodí alebo chladiarenských skladov alebo z registrovaných mraziarenských lodí vymenovaných v prílohe B k tomuto rozhodnutiu. 3. Okrem voľne uložených mrazených produktov rybolovu určených pre výrobu konzervovaných potravín musia byť všetky balenia označené slovom "MALEDIVY" a musí k nim byť priložené nezmazateľné číslo schválenia/registrácie prevádzkarne, spracovateľskej lode, chladiarenského skladu alebo mraziarenskej lode pôvodu.. Článok 3 1. Certifikáty uvedené v článku 2 ods. 1 musia byť vypracované v aspoň jednom z úradných jazykov členského štátu, v ktorom sa vykonávajú kontroly. 2. Certifikáty musia uvádzať meno, právomoc a podpis zástupcu DPH a jeho úradnú pečiatku v inej farbe, ako je farba iných potvrdení. Článok 4 Toto rozhodnutie je adresované členským štátom. V Bruseli 30. júna 1998 Za Komisiu Franz Fischler člen Komisie [1] Ú. v. ES L 268, 24. 9.1991, s. 15. [2] Ú. v. ES L 187, 7.7.1992, s. 41. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM SCHVÁLENÝCH PREVÁDZKARNÍ Číslo | Názov | Adresa | MDV 001 | Maldives Industrial Fisheries Company Ltd (MIFCO) | Felivaru | --------------------------------------------------